Handknattleiksárið 1978-79
Handknattleiksárið 1978-79 var keppnistímabilið í íslenskum handknattleik sem hófst haustið 1978 og lauk vorið 1979. Valsmenn urðu Íslandsmeistarar í karlaflokki og Framstúlkur í kvennaflokki. Karlalandsliðið tók þátt í B-keppni á Spáni og hafnaði í fjórða sæti.

Karlaflokkur

1. deild 
Valsmenn urðu Íslandsmeistarar í meistaraflokki karla. Keppt var í átta liða deild með tvöfaldri umferð.

Fylkir féll niður um deild. HK fór í umspil við næstefsta lið 2. deildar. Markakóngur var Geir Hallsteinsson, FH, með 95 mörk.

2. deild 
KR sigraði í 2. deild og tók sæti Fylkis í 1. deild. Þór Vestmannaeyjum hafnaði í öðru sæti og fór í umspilsleiki við næstneðsta lið 1. deildar. Keppt var í átta liða deild með tvöfaldri umferð.

Leiknir féll í 3. deild. Stjarnan fór í umspil við næstefsta lið 3. deildar.

Úrslitaleikir um sæti í 1. deild
 HK - Þór Ve. 20:18
 Þór Ve. - HK 15:18

3. deild 
Týr Vestmannaeyjum sigraði í 3. deild og færðist upp um deild. Afturelding hafnaði í öðru sæti og komst í umspil við næstneðsta lið 2. deildar. Keppt var í átta liða deild með tvöfaldri umferð.

Úrslitaleikir um sæti í 2. deild
 Stjarnan - Afturelding 25:23
 Afturelding - Stjarnan 15:13
 Leikmenn Aftureldingar fögnuðu sigri vegna fleiri marka á útivelli. Reglur HSÍ þóttu hins vegar ekki nægilega skýrar svo ákveðið var að leika oddaleik.
Oddaleikur um sæti í 2. deild
 Afturelding - Stjarnan 16:13

Bikarkeppni HSÍ 
Víkingar sigruðu í bikarkeppninni eftir úrslitaleik gegn ÍR. 21 lið tók þátt í mótinu.

1. umferð
 Þór Ve. – Týr Ve. 13:19
 KR – Þór Ak. 22:23
 Njarðvík – Þróttur
 Grótta – Afturelding 25:29
 ÍA – Ármann 21:24
16-liða úrslit
 Þór Ak. – Ármann 24:23
 Fram – HK 24:22
 Týr Ve. – Valur 15:20
 FH – Haukar  28:21
 Breiðablik – Víkingur 17:30
 ÍR –Afturelding  27:24 (e. framlengingu)
 Fylkir – Þróttur  29:21
 KA  – Stjarnan 20:22
8-liða úrslit
 FH – Fylkir
 Stjarnan – Víkingur
 ÍR – Þór Ak. 23:22
 Fram - Valur 19:20
Undanúrslit
 Valur – Víkingur 19:20
 ÍR – FH 19:18
Úrslitaleikur
 Víkingur – ÍR 20:13

Evrópukeppni

Evrópukeppni meistaraliða 
Valsmenn kepptu í Evrópukeppni meistaraliða og komust í 16-liða úrslit.

1. umferð
 IL Refstad (Noregi) - Valur 16:14
 Valur - IL Refstad 14:12
 Valsmenn komust áfram á fleiri mörkum á útivelli.

16-liða úrslit
 Valur - Dinamo Búkarest, (Rúmeníu) 19:25 & 20:20

Evrópukeppni bikarhafa 
Víkingar kepptu í Evrópukeppni bikarhafa og komust í 16-liða úrslit.

1. umferð
 Víkingur - Halewood Forum (Bretlandi) Halewood gaf leikina.
16-liða úrslit
 Víkingur - Ystads IF (Svíþjóð) 23:19
 Ystads IF - Víkingur 23:24
 Víkingar voru dæmdir úr keppni vegna óspekta að leik loknum.

Kvennaflokkur

1. deild 
Fram sigraði í 1. deild. Breiðablik hafnaði í neðsta sæti og féll í 2. deild. Víkingur varð í næstneðsta sæti og átti að leika í umspili við næstefsta lið 2. deildar. Keppt var í átta liða deild með tvöfaldri umferð.

2. deild 
Grindavík sigraði í 2. deild eftir úrslitaleiki við ÍBK. Grindvíkingar færðust upp í 1. deild en Keflvíkingar áttu að leika í umspili við næstneðsta lið 1. deildar. Sjö lið kepptu í deildinni og léku þau tvöfalda umferð.

Úrslitaleikir
 Keflavík - Grindavík 8:8
Grindavík - Keflavík 8:5
Úrslitaleikir um sæti í 1. deild
 Einvígi Keflavíkur og Víkings um sæti í 1. deild átti að hefjast tveimur dögum eftir seinni úrslitaleikinn í 2. deild. Til að mótmæla þeirri leikjaniðurröðun neituðu Keflvíkingar að mæta til leiks og héldu Víkingsstúlkur því sæti sínu í 1. deild  án keppni.

Bikarkeppni HSÍ 
Framstúlkur sigruðu í bikarkeppninni eftir úrslitaleik gegn KR. 13 lið tóku þátt í mótinu.

1. umferð
 Valur – ÍR 24:10
 Grindavík – FH
 Þór Ak. – Breiðablik
 ÍBK – Víkingur 14:33
 Haukar – Þróttur
 Fylkir, KR og Fram sátu hjá
8-liða úrslit
 Haukar – Fylkir
 Þór Ak. – Fram
 KR – Valur, Valur mætti ekki til leiks vegna misskilnings
 FH – Víkingur
Undanúrslit
 Haukar - KR 10:11
 Fram - FH 13:9
Úrslitaleikur
 Fram - KR 11:8

Evrópukeppni 
Ekkert íslenskt kvennalið tók þátt í Evrópukeppni þetta árið.

Landslið 
Stærsta verkefni karlalandsliðsins á keppnistímabilinu var B-keppni á Spáni snemma árs 1979. Markmið íslenska liðsins var að hafna í öðru tveggja efstu sætanna og komast þannig á Ólympíuleikana 1980.

Forriðill
 Ísland - Ísrael 21:21
 Ísland - Tékkóslóvakía 12:12
Milliriðill
 Ísland - Spánn 15:19
 Ísland - Holland 28:14
Leikur um 3. sæti
 Ísland - Ungverjaland 18:32

Handknattleikur á Íslandi